15 मिनट बाद ही बिड़ला हॉस्टल के 100 से ज्यादा स्टूडेंट्स दोबारा अय्यर हॉस्टल में घुसे और सामने जो भी पड़ा उसकी पिटाई शुरू कर दी. उपद्रवी छात्रों ने हॉस्टल के कमरों में तोड़फोड़ की तो वॉर्डन के कमरे में रखा कंप्यूटर और फर्नीचर भी तोड़ दिया. कमरों के बाहर खड़ी स्टूडेंट्स की बाइक्स को भी निशाना बनाया. 50 से ज्यादा बाइकों को क्षतिग्रस्त कर दिया. परिसर में आगजनी भी की गई. अय्यर हॉस्टल के स्टूडेंट्स के मोर्चा लेने पर उपद्रवी छात्र भाग निकले. हालांकि मौके पर प्रॉक्टोरियल बोर्ड के सदस्य भी पहुंचे थे मगर बवाली छात्रों के आगे वह मूकदर्शक ही बने रहे. बवालियों के भागने के बाद चार घायल छात्रों को ट्रामा सेंटर पहुंचाया गया. इनमें गंभीर रूप से घायल साइंस फैकेल्टी के छात्र रोहित को भर्ती कर उसका उपचार जारी है.